ਗੁਰਦਾਸ ਮਾਨ

ਗੁਰਦਾਸ ਮਾਨ (ਜਨਮ 4 ਜਨਵਰੀ 1957) ਇੱਕ ਭਾਰਤੀ ਗਾਇਕ, ਗੀਤਕਾਰ ਅਤੇ ਅਦਾਕਾਰ ਹੈ, ਜੋ ਮੁੱਖ ਤੌਰ 'ਤੇ ਪੰਜਾਬੀ ਭਾਸ਼ਾ ਦੇ ਸੰਗੀਤ ਅਤੇ ਫਿਲਮਾਂ ਨਾਲ ਜੁੜਿਆ ਹੋਇਆ ਹੈ।ਉਸਨੇ 1980 ਵਿੱਚ "ਦਿਲ ਦਾ ਮਾਮਲਾ  ਹੈ" ਗੀਤ ਨਾਲ ਰਾਸ਼ਟਰੀ ਧਿਆਨ ਖਿੱਚਿਆ। ਉਦੋਂ ਤੋਂ, ਉਸਨੇ 34 ਤੋਂ ਵੱਧ ਐਲਬਮਾਂ ਰਿਕਾਰਡ ਕੀਤੀਆਂ ਅਤੇ 305 ਤੋਂ ਵੱਧ ਗੀਤ ਲਿਖੇ ਹਨ। ਉਹਨਾਂ ਨੇ "ਉੱਚਾ ਦਰ ਬਾਬੇ ਨਾਨਕ ਦਾ" ਫਿਲਮ ਬਣਾ ਕੇ ਸਿੱਖ ਧਰਮ ਦੇ ਵਿੱਚ ਇੱਕ ਵੱਖਰੀ ਪਹਿਚਾਣ ਬਣਾਈ। 2015 ਵਿੱਚ ਉਸਨੇ ਐਮ.ਟੀ.ਵੀ. ਕੋਕ ਸਟੂਡੀਓ ਇੰਡੀਆ ਵਿੱਚ ਦਿਲਜੀਤ ਦੋਸਾਂਝ ਦੇ ਨਾਲ "ਕੀ ਬਣੂ ਦੁਨੀਆ ਦਾ" ਗੀਤ 'ਤੇ ਪ੍ਰਦਰਸ਼ਨ ਕੀਤਾ ਜੋ ਐਮ.ਟੀ.ਵੀ. ਇੰਡੀਆ 'ਤੇ ਸੀਜ਼ਨ 4 ਐਪੀਸੋਡ 5 (16 ਅਗਸਤ 2015) ਵਿੱਚ ਪ੍ਰਸਾਰਿਤ ਕੀਤਾ ਗਿਆ ਸੀ। ਉਸਨੂੰ ਵਿਆਪਕ ਤੌਰ 'ਤੇ ਹੁਣ ਤੱਕ ਦੇ ਸਮੇਂ ਦੇ ਸਭ ਤੋਂ ਮਹਾਨ ਅਤੇ ਸਭ ਤੋਂ ਪ੍ਰਭਾਵਸ਼ਾਲੀ ਪੰਜਾਬੀ ਗੀਤਕਾਰਾਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ।

 ਮੁੱਢਲਾ ਜੀਵਨ 
ਗੁਰਦਾਸ ਮਾਨ ਦਾ ਜਨਮ 4 ਜਨਵਰੀ, 1957 ਨੂੰ, ਪਿਤਾ ਸ. ਗੁਰਦੇਵ ਸਿੰਘ ਅਤੇ ਤੇਜ ਕੌਰ ਦੇ ਘਰ, ਉਸ ਵੇਲੇ ਫਰੀਦਕੋਟ ਜ਼ਿਲ੍ਹੇ ਦੇ ਪਿੰਡ ਗਿੱਦੜਬਾਹਾ (ਹੁਣ ਸ੍ਰੀ ਮੁਕਤਸਰ ਸਾਹਿਬ ਜ਼ਿਲ੍ਹੇ ਵਿੱਚ) ਵਿੱਚ ਹੋਇਆ। ਉਹ ਮਲੋਟ ਦੇ ਡੀ.ਏ.ਵੀ ਕਾਲਜ ਵਿੱਚ ਪੜ੍ਹੇ ਅਤੇ ਬਾਅਦ ਵਿੱਚ ਪਟਿਆਲਾ ਗਏ ਜਿੱਥੇ ਖੇਡਾਂ ਵਿੱਚ ਦਿਲਚਸਪੀ ਹੋਣ ਕਾਰਨ ਖੇਡਾਂ ਵਿੱਚ ਹਿੱਸਾ ਲਿਆ, ਜੂਡੋ ਵਿੱਚ ਬਲੈਕ ਬੈਲਟ ਹਾਸਲ ਕੀਤੀ, ਅਤੇ ਸਰੀਰਕ ਸਿੱਖਿਆ ਵਿਸ਼ੇ ਵਿੱਚ ਮਾਸਟਰ ਡਿਗਰੀ ਪਾਸ ਕੀਤੀ। ਕਾਲਜਾਂ, ਯੂਨੀਵਰਸਿਟੀਆਂ ਦੇ ਪ੍ਰੋਗਰਾਮਾਂ ਵਿੱਚ ਹਿੱਸਾ ਲਿਆ ਅਤੇ ਗਾਇਕੀ ਅਤੇ ਅਭਿਨੈ ਲਈ ਪੁਰਸਕਾਰ ਹਾਸਲ ਕੀਤੇ।

ਇੱਕ ਅਖ਼ਬਾਰ ਇੰਟਰਵਿਊ ਵਿੱਚ, ਮਾਨ ਨੇ ਐਕਸਪ੍ਰੈੱਸ ਐਂਡ ਸਟਾਰ ਨੂੰ ਦੱਸਿਆ ਕਿ ਉਹ ਮਾਨਚੈਸਟਰ ਯੂਨਾਈਟਿਡ ਫੁੱਟਬਾਲ ਕਲੱਬ ਦਾ ਹਰਮਨ ਪਿਆਰਾ ਸਮਰਥਕ ਹੈ।

ਗੁਰਦਾਸ ਮਾਨ ਨੇ ਪੰਜਾਬ ਰਾਜ ਬਿਜਲੀ ਬੋਰਡ ਦੇ ਇਕ ਕਰਮਚਾਰੀ ਦੇ ਤੌਰ 'ਤੇ ਆਪਣਾ ਕਰੀਅਰ ਸ਼ੁਰੂ ਕੀਤਾ ਸੀ।

 ਨਿੱਜੀ ਜ਼ਿੰਦਗੀ 
ਉਸਦਾ ਵਿਆਹ ਮਨਜੀਤ ਮਾਨ ਨਾਲ ਹੋਇਆ ਹੈ। ਉਨ੍ਹਾਂ ਦਾ ਇੱਕ ਪੁੱਤਰ, ਗੁਰਇੱਕ ਮਾਨ ਹੈ, ਜਿਸਦਾ ਵਿਆਹ ਅਦਾਕਾਰਾ ਸਿਮਰਨ ਕੌਰ ਮੁੰਡੀ ਨਾਲ ਹੋਇਆ ਹੈ।

20 ਜਨਵਰੀ 2007 ਨੂੰ ਕਰਨਾਲ, ਹਰਿਆਣਾ, ਭਾਰਤ ਦੇ ਨੇੜੇ ਇੱਕ ਪਿੰਡ ਵਿੱਚ ਮਾਨ ਇੱਕ ਕਾਰ ਹਾਦਸੇ ਵਿੱਚ ਸ਼ਾਮਲ ਹੋ ਗਿਆ ਸੀ ਜਿਸ ਵਿੱਚ ਉਸਦਾ ਰੇਂਜ ਰੋਵਰ ਇੱਕ ਟਰੱਕ ਨਾਲ ਟਕਰਾ ਗਿਆ ਅਤੇ ਬੁਰੀ ਤਰ੍ਹਾਂ ਨੁਕਸਾਨਿਆ ਗਿਆ। ਮਾਨ ਦੇ ਚਿਹਰੇ, ਹੱਥਾਂ ਅਤੇ ਛਾਤੀ 'ਤੇ ਮਾਮੂਲੀ ਸੱਟਾਂ ਲੱਗੀਆਂ। ਉਸਦਾ ਡਰਾਈਵਰ ਗਣੇਸ਼ ਗੰਭੀਰ ਰੂਪ ਵਿੱਚ ਜ਼ਖਮੀ ਹੋ ਗਿਆ ਸੀ ਪਰ ਜਲਦੀ ਹੀ ਠੀਕ ਹੋ ਗਿਆ।

ਇਹ ਗੁਰਦਾਸ ਮਾਨ ਦੇ ਦੋ ਕਾਰ ਹਾਦਸਿਆਂ ਵਿੱਚੋਂ ਦੂਜਾ ਹਾਦਸਾ ਸੀ। ਪਹਿਲਾ ਹਾਦਸਾ 9 ਜਨਵਰੀ 2001 ਨੂੰ ਪੰਜਾਬ ਦੇ ਰੂਪਨਗਰ ਨੇੜੇ ਇੱਕ ਪਿੰਡ ਵਿੱਚ ਮਾਨ ਦੀ ਗੱਡੀ ਅਤੇ ਇੱਕ ਟਰੱਕ ਵਿਚਕਾਰ ਆਹਮੋ-ਸਾਹਮਣੇ ਟੱਕਰ ਸੀ। ਇਸ ਹਾਦਸੇ ਵਿੱਚ ਮਾਨ ਦੇ ਡਰਾਈਵਰ ਤੇਜਪਾਲ ਦੀ ਮੌਤ ਹੋ ਗਈ। ਮਾਨ ਨੇ ਬਾਅਦ ਵਿੱਚ ਮੰਨਿਆ ਕਿ ਉਸਦੇ ਡਰਾਈਵਰ ਨੇ ਉਸਨੂੰ ਹਾਦਸੇ ਤੋਂ ਕੁਝ ਮਿੰਟ ਪਹਿਲਾਂ ਸੀਟ ਬੈਲਟ ਲਗਾਉਣ ਲਈ ਕਿਹਾ ਸੀ। ਮਾਨ ਦਾ ਮੰਨਣਾ ਹੈ ਕਿ ਜੇਕਰ ਉਸਦੇ ਡਰਾਈਵਰ ਦੀ ਸਲਾਹ ਨਾ ਹੁੰਦੀ, ਤਾਂ ਉਹ ਵੀ ਮਰ ਗਿਆ ਹੁੰਦਾ। ਬਾਅਦ ਵਿੱਚ ਉਸਨੇ ਆਪਣੇ ਡਰਾਈਵਰ ਨੂੰ ਸਮਰਪਿਤ ਇੱਕ ਗੀਤ "ਬੈਠੀ ਸਾਡੇ ਨਾਲ ਸਵਾਰੀ ਉੱਤਰ ਗਈ" ਲਿਖਿਆ ਅਤੇ ਪੇਸ਼ ਕੀਤਾ, ਜੋ ਉਸਦਾ ਚੰਗਾ ਦੋਸਤ ਵੀ ਸੀ।

ਇੱਕ ਅਖ਼ਬਾਰ ਦੀ ਇੰਟਰਵਿਊ ਵਿੱਚ ਮਾਨ ਨੇ ਐਕਸਪ੍ਰੈਸ ਐਂਡ ਸਟਾਰ ਨੂੰ ਦੱਸਿਆ ਕਿ ਉਹ ਮੈਨਚੈਸਟਰ ਯੂਨਾਈਟਿਡ ਫੁੱਟਬਾਲ ਕਲੱਬ ਦਾ ਇੱਕ ਉਤਸ਼ਾਹੀ ਸਮਰਥਕ ਹੈ।

ਉਸਦੀ ਮਾਂ, ਤੇਜ ਕੌਰ, 2016 ਵਿੱਚ ਅਕਾਲ ਚਲਾਣਾ ਕਰ ਗਈ।

 ਸੰਗੀਤ ਐਲਬਮਾਂ 
ਸਾਲਸਿਰਲੇਖਰਿਕਾਰਡ ਲੇਬਲ1981ਦਿਲ ਦਾ ਮਾਮਲਾ ਹੈਹਿਸ ਮਾਸਟਰ'ਸ ਵਾਈਸ (HMV)1983ਮਸਤੀਹਿਸ ਮਾਸਟਰ'ਸ ਵਾਈਸ (HMV)1984ਚੱਕਰ1988ਰਾਤ ਸੁਹਾਨੀਟੀ-ਸੀਰੀਜ਼1989ਨੱਚੋ ਬਾਬਿਓਟੀ-ਸੀਰੀਜ਼1992ਤੂ ਦਾਤੀ ਅਸੀਂ ਮੰਗਤੇ ਤੇਰੇਕੈਟਰੈਕ ਏਂਟਰਟੇਨਮੈਂਟ ਪ੍ਰਾਇਵੇਟ ਲਿਮਿਟੇਡ1992ਇਬਾਦਤ ਗੁਰਦਾਸ ਮਾਨਸਾਰੇਗਾਮਾ1993ਤੇਰੀ ਖੈਰ ਹੋਵੇਰੋਮਾ ਆਈਐਲ ਲਿਮਿਟੇਡ / ਐਂਪਾਇਰ ਮਿਊਜ਼ਿਕ ਲਿਮਿਟੇਡ1993ਕ੍ਰਿਪਾ ਦਾਤੀ ਦੀਕੈਟਰੈਕ ਏਂਟਰਟੇਨਮੈਂਟ ਪ੍ਰਾਇਵੇਟ ਲਿਮਿਟੇਡ1994ਵੇਖੀਂ ਕਿਤੇ ਯਾਰ ਨਾ ਹੋਵੇਕੈਟਰੈਕ ਏਂਟਰਟੇਨਮੈਂਟ ਪ੍ਰਾਇਵੇਟ ਲਿਮਿਟੇਡ1988ਵਾਹ ਨੀ ਜਵਾਨੀਏਟੀ-ਸੀਰੀਜ਼1995ਚੁਗਲੀਆਂਟੀ-ਸੀਰੀਜ਼1997ਯਾਰ ਮੇਰਾ ਪਿਆਰਟੀ-ਸੀਰੀਜ਼1997ਪੀੜ ਪ੍ਰਹੁਣੀਟੀ-ਸੀਰੀਜ਼1998ਭਾਵੇਂ ਕੱਖ ਨ ਰਹੇਟੀ-ਸੀਰੀਜ਼1998ਦਿਲ ਹੋਣਾ ਚਾਹਿਦਾ ਜਵਾਨਵੀਨਸ1999ਪੰਜ ਨਦੀਆਂਮੂਵੀਬਾਕਸ ਬਰਮਿੰਘਮ, ਲਿਮਟਿਡ1999ਜਾਦੂਗਰੀਆਂਵੀਨਸ2001ਲੜ ਗਿਆ ਪੇਚਾਸਾਗਾ ਮਿਊਜ਼ਕ2001ਆਜਾ ਸੱਜਣਾਹਾਈ-ਟੈਕ ਮਿਊਜ਼ਿਕ ਲਿਮਟਿਡ1994ਇਸ਼ਕ ਦਾ ਗਿੜਧਾਟਿਪਸ ਮਿਊਜ਼ਕ2003ਹਾਏ ਸ਼ਾਵਾ ਬਾਏ ਹਾਏ ਸ਼ਾਵਾਟੀ-ਸੀਰੀਜ਼2003ਪੰਜਾਬੀਟੀ-ਸੀਰੀਜ਼2004ਹੀਰਟੀ-ਸੀਰੀਜ਼2004ਦਿਲ ਦਾ ਬਾਦਸ਼ਾਹਸਾਰੇਗਾਮਾ2005ਵਿਲਾਯਤਨਮੂਵੀਬਾਕਸ ਬਰਮਿੰਘਮ ਲਿਮਿਟੇਡ1995ਇਸ਼ਕ ਨਾ ਦੇਖੇ ਜਾਤਟਿਪਸ ਮਿਊਜ਼ਕ2008ਬੂਟ ਪੋਲਿਸ਼ਾਸੋਨੀ ਬੀ.ਐਮ.ਜੀ. ਮਿਊਜ਼ਿਕ ਐਂਟਰਟੇਨਮੈਂਟ2011ਜੋਗੀਆਟੀ-ਸੀਰੀਜ਼2011ਸਦਾ ਪੰਜਾਬ - ਦੁਨੀਆ ਮੇਲਾ ਦੋ ਦਿਨ ਦਾਸਾਰੇਗਾਮਾ2013ਰੋਟੀਸਪੀਡ ਰਿਕਾਰਡਸ2013ਪੰਜਾਬ ਦੀ ਸ਼ਾਨਸਾਰੇਗਾਮਾ2014ਪੌਪ ਸੈਂਸੇਸ਼ਨ - ਗੁਰਦਾਸ ਮਾਨਸਾਰੇਗਾਮਾ2015ਪਿਆਰ ਕਰ ਲੇਟਿਪਸ ਮਿਊਜ਼ਕ2017ਪੰਜਾਬਸਾਗਾ ਮਿਊਜ਼ਕ2023ਤੂ ਨਿਮਾਣਿਆ ਦਾ ਮਾਨਸਾਈ ਪ੍ਰੋਡਕਸ਼ਨਸ 2023ਚਿੰਤਾ ਨਾ ਕਰ ਯਾਰਸਾਈ ਪ੍ਰੋਡਕਸ਼ਨਸ 2023ਗਲ ਸੁਣੋ ਪੰਜਾਬੀ ਦੋਸਤੋਸਾਈ ਪ੍ਰੋਡਕਸ਼ਨਸ 2024ਸਾਊਂਡ ਆਫ਼ ਸੌਇਲ (ਮਿੱਟੀ ਦੀ ਆਵਾਜ਼)ਸਪੀਡ ਰਿਕਾਰਡਸ ਅਤੇ ਟਾਈਮਜ਼ ਮਿਊਜ਼ਕ

 ਕੋਲੈਬਰਸ਼ਨਾਂ 
 ਸਾਲ  ਗੀਤ ਰਿਕਾਰਡ ਲੇਬਲ ਸੰਗੀਤ ਐਲਬਮ 2006 ਕੋਲੈਬਰਸ਼ਨ ਮੂਵੀਬੋਕਸ/ਪਲਾਨੇਟ ਰਿਕਾਰਡਜ਼/ਸਪੀਡ ਰਿਕਾਰਡਸ  ਸੁਖਸ਼ਿੰਦਰ ਸ਼ਿੰਦਾ  ਕੋਲੈਬਰਸ਼ਨਸ 2009 ਜਾਗ ਦੇ ਰਹਿਣਾ  VIP ਰਿਕਾਰਡਸ/ਸਾਰੇਗਾਮਾ ਟਰੂ ਸਕੂਲ & ਕੇਉਸ ਪ੍ਰੋਡਕਸ਼ਨਸ ਇਨ ਦਾ ਹਾਊਸ 2015 ਆਪਣਾ ਪੰਜਾਬ ਹੋਵੇ  VIP ਰਿਕਾਰਡਸ/ਸਾਰੇਗਾਮਾ ਟਰੂ ਸਕੂਲ & ਕੇਉਸ ਪ੍ਰੋਡਕਸ਼ਨਸ ਇਨ ਦਾ ਹਾਊਸ 22015 "ਕੀ ਬਣੂ ਦੁਨੀਆ ਦਾ" ਕੋਕ ਸਟੂਡੀਓ ਇੰਡੀਆ  ਫੀਚਰ: ਦਿਲਜੀਤ ਦੁਸਾਂਝ2016 "ਜਾਗ ਦੇ ਰਹਿਣਾ" ਮੂਵੀਬੋਕਸ  ਫੀਚਰ: ਟਰੂ ਸਕੂਲ 2017ਆਜਾ ਨੀ ਆਜਾ  ਸਪੀਡ ਰਿਕਾਰਡਸ ਜਤਿੰਦਰ ਸ਼ਾਹ ਚੰਨੋ ਕਮਲੀ ਯਾਰ ਦੀ 2017ਮੈਂ ਤੇਰੀ ਹੋ ਗਈ ਵੇ ਰਾਂਝਣਾ 2017"ਪੰਜਾਬ" ਸਾਗਾ ਮਿਊਜ਼ਿਕ   ਜਤਿੰਦਰ ਸ਼ਾਹ ਪੰਜਾਬ2017"ਮੱਖਣਾ"ਸਾਗਾ ਮਿਊਜ਼ਿਕ  ਜਤਿੰਦਰ ਸ਼ਾਹ, ਆਰ. ਸਵਾਮੀ ਪੰਜਾਬ2019"ਮਾਨ ਪੰਜਾਬੀ ਹੋਣ ਤੇ"ਜ਼ੀ ਸਟੂਡੀਓਸਿੰਗਲ ਟਰੈਕ2024"ਬੁਲਾਵਾ ਆਇਆ"ਸਲੀਮ ਸੁਲੇਮਾਨ ਸੰਗੀਤਸਿੰਗਲ ਟਰੈਕ

 ਟੈਲੀਵਿਜ਼ਨ 
ਸਾਲਸ਼ੋਅਰੋਲ ਚੈਨਲ2020ਸਾ ਰੇ ਗਾ ਮਾ ਪਾ ਪੰਜਾਬੀਜੱਜਜ਼ੀ ਪੰਜਾਬੀ

 ਫਿਲਮਾਂ 
 ਸਾਲ ਫ਼ਿਲਮਲੇਬਲ ਕਿਰਦਾਰਭਾਸ਼ਾ 1984ਮਾਮਲਾ ਗੜਬੜ ਹੈ ਅਮਰਜੀਤ ਪੰਜਾਬੀ1985ਪੱਥਰ ਦਿਲਪੰਜਾਬੀ1985 ਉੱਚਾ ਦਰ ਬਾਬੇ ਨਾਨਕ ਦਾਗੁਰਦਿੱਤਪੰਜਾਬੀ1986	ਲੌਂਗ ਦਾ ਲਿਸ਼ਕਾਰਾਪੰਜਾਬੀ1986	ਗੱਭਰੂ ਪਂਜਾਬ ਦਾ    ਸ਼ੇਰਾਪੰਜਾਬੀ1986	ਕੀ ਬਣੂ ਦੁਨੀਆ ਦਾ   ਪੰਜਾਬੀ1987ਛੋਰਾ ਹਰਿਆਣੇ ਕਾ ਹਰਿਆਣਵੀ1990	ਦੁਸ਼ਮਨੀ ਦੀ ਅੱਗ  ਪੰਜਾਬੀ1990 ਕੁਰਬਾਨੀ ਜੱਟ ਦੀ   ਕਰਮਾਪੰਜਾਬੀ 1990	ਪਰਤਿੱਗਆ ਬਿੱਲਾਪੰਜਾਬੀ 1991 ਰੁਹਾਨੀ ਤਾਕਤ  ਹਿੰਦੀ 1992	 ਸਾਲੀ ਆਧੀ ਘਰ ਵਾਲੀ ਪੰਜਾਬੀ 1994	ਵਾਂਟਡ: ਗੁਰਦਾਸ ਮਾਨ ਡੈੱਡ ਓਰ ਅਲਾਈਵ ਪੰਜਾਬੀ 1994	ਕਚਿਹਰੀ ਗੁਰਦਾਸ/ਅਜੀਤਪੰਜਾਬੀ 1995	ਸੂਬੇਦਾਰ ਪੰਜਾਬੀ 1995ਬਗਾਵਤ  ਗੁਰਜੀਤਪੰਜਾਬੀ1995ਮਾਮਨ ਮਗਲ ਮਹਿਮਾਨ ਵਜੋਂ ਤਾਮਿਲ 1999 ਸਿਰਫ਼ ਤੁਮ (ਲੋਕ ਗਾਇਕ-special appearance)ਹਿੰਦੀ1999ਸ਼ਹੀਦ-ਏ-ਮੁਹੱਬਤ ਬੂਟਾ ਸਿੰਘਬੂਟਾ ਸਿੰਘਪੰਜਾਬੀ2000ਸ਼ਹੀਦ ਊਧਮ ਸਿੰਘ(ਮੂਵੀ ਬਾਕਸ)ਭਗਤ ਸਿੰਘਪੰਜਾਬੀ2002ਜ਼ਿੰਦਗੀ ਖ਼ੂਬਸੂਰਤ ਹੈਪੰਜਾਬੀ2004ਵੀਰ ਜ਼ਾਰਾ(ਯਸ਼ ਰਾਜ ਫ਼ਿਲਮਜ਼) (ਲੋਕ ਗਾਇਕ - special appearance)ਹਿੰਦੀ2004ਦੇਸ ਹੋਇਆ ਪਰਦੇਸ  (ਯੂਨੀਵਰਸਲ)ਪੰਜਾਬੀ2006ਵਾਰਿਸ ਸ਼ਾਹ - ਇਸ਼ਕ ਦਾ ਵਾਰਿਸਵਾਰਿਸ ਸ਼ਾਹਪੰਜਾਬੀ2007ਮੰਮੀ ਜੀ(ਵਿਸ਼ੇਸ਼ ਦਿੱਖ)ਹਿੰਦੀ2008ਯਾਰੀਆਂ(ਯੂਨੀਵਰਸਲ)ਪੰਜਾਬੀ2009ਮਿੰਨੀ ਪੰਜਾਬ  (ਸਪੀਡ ਓ ਐਕਸ ਐਲ ਫਿਲਮਸ)ਪੰਜਾਬੀ2010ਸੁਖਮਨੀ: ਹੋਪ ਫਾਰ ਲਾਈਫ .ਪੰਜਾਬੀ2010ਚੱਕ ਜਵਾਨਾਪੰਜਾਬੀ2014ਦਿਲ ਵਿਲ ਪਿਆਰ ਵਿਆਰਪੰਜਾਬੀ2018ਨਨਕਾਣਾ ਪੰਜਾਬੀ2018ਮੰਟੋਸਿਰਾਜੁਦੀਨਹਿੰਦੀ

 ਪੁਰਸਕਾਰ 
ਗੁਰਦਾਸ ਮਾਨ 54 ਵੀਂ ਕੌਮੀ ਫਿਲਮ ਐਵਾਰਡਜ਼ ਵਿਚ ਸਰਬੋਤਮ ਮਰਦ ਪਲੇਬੈਕ ਗਾਇਕ ਲਈ ਰਾਸ਼ਟਰੀ ਪੁਰਸਕਾਰ ਲੈਣ ਵਾਲੇ ਇਕੋ ਇਕ ਪੰਜਾਬੀ ਗਾਇਕ ਹਨ, ਜਿਸ ਨੇ ਵਾਰਿਸ ਸ਼ਾਹ ਵਿਚ ਹੀਰ ਦੀ ਪੂਰੀ ਕਹਾਣੀ ਨੂੰ  ਗਾਣੇ ਰਾਹੀਂ ਤਿਆਰ ਕੀਤਾ: ਵਾਰਿਸ ਸ਼ਾਹ: ਇਸ਼ਕ ਦਾ ਵਾਰਿਸ।

ਗੁਰਦਾਸ ਮਾਨ ਨੇ ਆਪਣੇ ਹਿੱਟ ਗੀਤ "ਦਿਲ ਦਾ ਮਾਮਲਾ ਹੈ" ਨਾਲ ਪ੍ਰਸਿੱਧੀ ਪ੍ਰਾਪਤ ਕੀਤੀ। ਇਸ ਤੋਂ ਬਾਅਦ "ਮਮਲਾ ਗੜਬੜ ਹੈ" ਅਤੇ "ਛੱਲਾ" ਆਇਆ, ਬਾਅਦ ਵਿਚ ਪੰਜਾਬੀ ਫ਼ਿਲਮ 'ਲੌਂਗ ਦਾ ਲਿਸ਼ਕਾਰਾ' (1986) ਦਾ  ਹਿੱਟ ਫਿਲਮ ਗਾਣਾ ਸੀ, ਜਿਸ ਨੂੰ ਮਾਨ ਨੇ ਪ੍ਰਸਿੱਧ ਗਾਇਕ ਜਗਜੀਤ ਸਿੰਘ ਦੇ ਸੰਗੀਤ ਦੀ ਅਗਵਾਈ ਹੇਠ ਰਿਕਾਰਡ ਕੀਤਾ।

ਇਸ ਤੋ ਬਿਨਾਂ ਮਾਨ ਨੇ ਬਲਾਕਬੱਸਟਰ ਬਾਲੀਵੁੱਡ ਫਿਲਮਾਂ ਵਿਚ ਅਭਿਨੈ ਕੀਤਾ ਹੈ ਅਤੇ 2005 ਵਿਚ ਭਾਰਤ ਦੇ ਰਾਸ਼ਟਰਪਤੀ ਦੁਆਰਾ ਉਨ੍ਹਾਂ ਨੂੰ ਜੂਰੀ ਅਵਾਰਡ ਸਮੇਤ ਬਹੁਤ ਸਾਰੇ ਪੁਰਸਕਾਰ ਪ੍ਰਾਪਤ ਹੋਏ ਹਨ। ਉਨ੍ਹਾਂ ਨੇ ਪ੍ਰਸਿੱਧ ਟਰੈਕ 'ਕੀ ਬਣੂ ਦੁਨੀਆਂ ਦਾ' ਤੇ 'ਕੋਕ ਸਟੂਡੀਓ ਐਮਟੀਵੀ ਸੈਸ਼ਨ 4' ਵੀ ਗਾਇਆ। ਇਹ ਗੀਤ 15 ਅਗਸਤ 2015 ਨੂੰ ਰਿਲੀਜ਼ ਕੀਤਾ ਗਿਆ ਅਤੇ ਇਸਨੇ 1 ਹਫਤੇ ਵਿਚ ਯੂਟਿਊਬ ਉੱਤੇ 3 ਮਿਲੀਅਨ ਤੋਂ ਵੱਧ ਵਿਯੂਜ਼ ਦਰਜ ਕੀਤੇ।

2009 ਵਿਚ ਉਸ ਨੇ 'ਬੂਟ ਪਾਲਿਸ਼ਾਂ' ਗੀਤ ਲਈ ਯੂਕੇ ਏਸ਼ੀਅਨ ਮਿਊਜ਼ਿਕ ਐਵਾਰਡਜ਼ ਵਿਚ "ਬੈਸਟ ਇੰਟਰਨੈਸ਼ਨਲ ਐਲਬਮ" ਵੀ ਜਿੱਤਿਆ।

2017 ਵਿੱਚ, ਉਸਨੇ ਪਹਿਲੇ ਫਿਲਮਫੇਅਰ ਅਵਾਰਡ ਪੰਜਾਬੀ ਪ੍ਰੋਗਰਾਮ ਵਿੱਚ "ਫਿਲਮਫੇਅਰ ਅਵਾਰਡ ਫਾਰ ਲਿਵਿੰਗ ਲੈਜੇਂਡ" ਜਿੱਤਿਆ।

ਹਵਾਲੇ

ਬਾਹਰੀ ਲਿੰਕ


ਸ਼੍ਰੇਣੀ:ਜਨਮ 1957
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਗਾਇਕ
ਸ਼੍ਰੇਣੀ:ਪੰਜਾਬ, ਭਾਰਤ ਦੇ ਗਾਇਕ